《同李舍人冬日集安乐公主山池》
唐代·沈佺期

尝闻天女贵，家即帝宫连。亭插宜春果，山冲太液泉。

桥低乌鹊宜，台起凤凰年。故事犹如此，新图更可怜。

紫岩妆阁透，青嶂妓楼悬。峰夺香炉巧，池偷明镜圆。

梅花寒待雪，桂叶晚留烟。兴尽方投辖，金声还复传。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。